cyanic-selkie/wikianc huggingface dataset:
Μετρό Θεσσαλονίκης
Δημοπράτηση και έναρξη κατασκευής
Δύο μήνες αφότου ανέλαβε η κυβέρνηση Μητσοτάκη, τον Σεπτέμβριο του 2019 ο υπουργός Υποδομών και Μεταφορών, Κώστας Καραμανλής, ανακοίνωσε την περαιτέρω καθυστέρηση του έργου κατά 28 μήνες (από τον Δεκέμβριο του 2020 στον Απρίλιο του 2023), καθώς διαπίστωσε ότι σημαντικές υποδομές του δεν ήταν ακόμα έτοιμες. Η συγκεκριμένη ανακοίνωση προκάλεσε πλήθος αντιδράσεων τόσο από τους πολίτες, όσο και από την προηγούμενη, επί κυβέρνησης Τσίπρα, διοίκηση της Αττικό Μετρό Α.Ε. Με την έκδοση της απόφασης από το ΣτΕ για την απόρριψη της προσφυγής κατά της μεθόδου απόσπασης και επανατοποθέτησης των αρχαίων του σταθμού Βενιζέλου μετά από 6 μήνες (η απόσπαση ξεκίνησε τον Νοέμβριο του 2021 και ολοκληρώθηκε στα τέλη Ιουλίου του 2022, ενώ η επανατοποθέτηση ξεκίνησε τον Μάρτιο του 2023), ο χρόνος παράδοσης της βασικής γραμμής, λόγω της καθυστέρησης από την προσφυγή αυτή, ανακοινώθηκε επίσημα ότι μετακυλίεται για τον Δεκέμβριο του 2023 αντί για τον Απρίλιο του 2023, και συνακόλουθα για την επέκταση Καλαμαριάς στα μέσα του 2024.
Γραμμές και σταθμοί
Σε βάθος χρόνου, αναμένεται να αναπτυχθεί στη Θεσσαλονίκη δίκτυο μέτρο 35,1 χιλιομέτρων, με 34 σταθμούς και συνολικό κόστος κατασκευής τα 3,4 δισ. ευρώ.
Προβλέπεται μία βασική γραμμή εντός του Δήμου Θεσσαλονίκης με κλάδους προς διάφορες περιοχές του πολεοδομικού συγκροτήματος και αμαξοστάσιο στην περιοχή της Πυλαίας. Στις αρχές του 2024 που θα λειτουργήσει η γραμμή 1 και στα μέσα του 2024 η γραμμή 2, θα μετακινούνται καθημερινά με το μετρό 320.000 Θεσσαλονικείς και επισκέπτες.
Γραμμή 1 (υπό κατασκευή)
Η Γραμμή 1 θα ξεκινάει από το κέντρο της Θεσσαλονίκης και τον Νέο Σιδηροδρομικό Σταθμό και, ακολουθώντας τις οδούς Μοναστηρίου, Εγνατία και Δελφών, θα καταλήγει στην περιοχή της Νέας Ελβετίας, όπου και θα συνδέεται με το αμαξοστάσιο Πυλαίας. Καθημερινά θα κινούνται 18 αυτόματοι συρμοί με μέση ταχύτητα 30 χλμ./ώρα και θα διανύουν την απόσταση σε 20 λεπτά, εξυπηρετώντας 18.000 επιβάτες την ώρα ανά κατεύθυνση. Η αναμονή συρμού θα είναι στο 1,5 λεπτό. Η ολοκλήρωση της βασικής γραμμής αναμένεται να γίνει στα τέλη του 2023, ενώ η παράδοσή της στο κοινό αναμένεται να γίνει τους πρώτους μήνες του 2024.
Γραμμή 2 (υπό κατασκευή)
Θα αποτελεί διακλάδωση της βασικής γραμμής 1 - η οποία ξεκινάει από τον Νέο Σιδηροδρομικό Σταθμό - και θα ακολουθεί πορεία από το σταθμό 25ης Μαρτίου προς τα νοτιοανατολικά της πόλης. Μέχρι την 25ης Μαρτίου, θα διανύει κοινό τμήμα με την βασική γραμμή 1, ενώ από εκεί και πέρα θα ακολουθεί πορεία έως την Μίκρα. Θα αποτελείται από 5 σταθμούς (συν 11 κοινούς με την βασική γραμμή, σύνολο 16 σταθμούς), ενώ στον τελευταίο σταθμό της επέκτασης, θα κατασκευαστεί επίσταθμος και οι κατάλληλες υποδομές για την μελλοντική υπέργεια επέκταση προς το Αεροδρόμιο Μακεδονία. Ο αρχικός προϋπολογισμός του έργου είναι 518 εκατομμύρια ευρώ. Η περίοδος κατασκευής του έργου, έπειτα από την ανακήρυξη του αναδόχου, υπολογίζεται σε 5 χρόνια και θα παραδοθεί σε λειτουργία έξι μήνες μετά την παράδοση της Γραμμής 1. Επίσης, αναφέρεται ότι η συχνότητα εξυπηρέτησης των επιβατών κατά την περίοδο αιχμής υπολογίζεται σε 90 δευτερόλεπτα, με ημερήσια εξυπηρέτηση 65.000 επιβατών. Μέρος του προϋπολογισμού του έργου θα διατεθεί για τις απαλλοτριώσεις στις οποίες θα προβεί ο Δήμος Καλαμαριάς για τη διάνοιξη της οδού Πόντου. Στη Μίκρα μελλοντικά θα αναπτυχθεί το δεύτερο αμαξοστάσιο του μετρό Θεσσαλονίκης.
Βορειοδυτική Γραμμή (φάση πρόδρομων εργασιών)
Η επέκταση προς τις βορειοδυτικές συνοικίες με την κυκλική γραμμή της βορειοδυτικής Θεσσαλονίκης βρίσκεται σε φάση πρόδρομων εργασιών, , από την εταιρεία Ίντρακατ. Ακολουθούν έλεγχος αναδόχου, έγκριση από Ελεγκτικό Συνέδριο, υπογραφές της ΑΜ με τον ανάδοχο, με τις πρόδρομες εργασίες να αρχίζουν τον θέρος του 2021 και να ολοκληρώνονται μέσα του 2023, ώστε μέχρι το 2022 αφού εξασφαλιστεί χρηματοδότηση και κατατεθούν ώριμες μελέτες, να ακολουθήσει η δημοπράτηση του έργου και οι εργασίες κατασκευής να ξεκινήσουν το 2023. Θα αποτελεί συνέχεια της γραμμής 2 από τον Νέο Σιδηροδρομικό Σταθμό προς τα βοειοδυτικά με τους εξής σταθμούς:
Επέκταση Γραμμής 2 προς Αεροδρόμιο Μακεδονία (φάση μελετών)
Η επέκταση είναι υπό δημοπράτηση τοπογραφικών εργασιών, γεωλογικών και γεωτεχνικών μελετών. Θα αποτελεί συνέχεια της γραμμής από το σταθμό Μίκρα προς τα νότια, με υπόγεια γραμμή από την Μίκρα έως την ΑΣΠ (Ανωτέρα Σχολή Πολέμου), επίγεια γραμμή στη λεωφόρο Γεωργικής Σχολής και υπέργεια από το ΙΚΕΑ έως το αεροδρόμιο. Ο σχεδιασμός για τη σύνδεση με το Αεροδρόμιο, προβλέπει υπέργεια γραμμή σε ύψος 5 μέτρων, που θα εδράζεται πάνω σε γέφυρα. Τον Μάρτιο του 2019 έγινε δημοπράτηση των τοπογραφικών εργασιών και το 2023 θα γίνει δημοπράτηση του κυρίως έργου.
Οι σταθμοί της επέκτασης θα είναι:
Περιγραφή - Τροχαίο υλικό
μικρογραφία|302x302px|Εσωτερικό συρμού του Μετρό Θεσσαλονίκης.
Το δίκτυο του μετρό της Θεσσαλονίκης θα είναι παρόμοιο με το Μετρό της Κοπεγχάγης (που εγκαινιάστηκε το 2002) και τη γραμμή Ντόκλαντς του μετρό του Λονδίνου (που εγκαινιάστηκε το 1987). Θα αποτελείται από δυο ανεξάρτητες σήραγγες μονής τροχιάς και θα διαθέτει σταθμούς με κεντρική αποβάθρα, όλοι με συστήματα αυτόματων θυρών στις αποβάθρες.
Το Μετρό Θεσσαλονίκης, όπως και το μετρό της Κοπεγχάγης, θα χρησιμοποιεί αυτόματες τετράδυμες αυτοκινητάμαξες τεσσάρων βαγονιών, μήκους 51 μέτρων, χωρίς οδηγό, τύπου AnsaldoBreda -Ansaldo STS Driverless Metro. Θα τροφοδοτούνται από επίγεια γραμμή με συνεχές ρεύμα τάσης 750 βολτ. Ο κάθε συρμός θα έχει χωρητικότητα 450 επιβατών.
Τον Σεπτέμβριο του 2018, παρουσιάστηκε στη Διεθνή Έκθεση Θεσσαλονίκης ο πρώτος συρμός του μετρό Θεσσαλονίκης. Στις 15 Μαΐου 2019, ο πρώτος από τους 18 συνολικά συρμούς έφτασε στο αμαξοστάσιο της Πυλαίας. Κάθε συρμός θα αποτελείται από τέσσερα βαγόνια και θα υπάρχουν διπλές θύρες, μία στο βαγόνι και μία στην αποβάθρα, η οποία θα είναι κλειστή όταν δεν υπάρχει συρμός και θα ανοίγει αυτόματα μόνο όταν θα φτάνει ο συρμός και ταυτόχρονα με τις πόρτες του συρμού, ώστε να μη μπορεί να συμβεί κάποιο ατύχημα πτώσης ανθρώπων στις γραμμές.
Σταθμός Βενιζέλου
Μετά την εύρεση αρχαιοτήτων κατά τις ανασκαφές στο χώρο όπου έχει σχεδιαστεί η κατασκευή του σταθμού Βενιζέλου, ο τότε Αναπληρωτής Υπουργός Πολιτισμού Κώστας Τζαβάρας εξέδωσε υπουργική απόφαση για την απόσπαση των αρχαιοτήτων για τη συνέχιση των εργασιών κατασκευής του Μετρό. Η εφαρμογή της, ωστόσο, αποτράπηκε από την αντίδραση αρχαιολόγων και κατοίκων, ενώ ο τότε δήμαρχος Θεσσαλονίκης Γιάννης Μπουτάρης προσέφυγε στο Συμβούλιο της Επικρατείας ζητώντας την αναστολή και, ακολούθως, την ακύρωση της απόφασης. Το ΣτΕ με την 528/2013 απόφασή του έκανε δεκτή την προσφυγή και επέβαλε την παύση των εργασιών απομάκρυνσης.
Ως αποτέλεσμα, η Αττικό Μετρό αποφάσισε να κατασκευάσει τις σήραγγες στον επίμαχο σταθμό σε βάθος 31 αντί για 14 μέτρα και να διαμορφώσει τον σταθμό ώστε τα ευρήματα να εκτεθούν εντός αυτού, όπως συμβαίνει στον σταθμό Σύνταγμα του μετρό της Αθήνας. Η αλλαγή του σχεδιασμού, όμως, είχε ως αποτέλεσμα τη διεξαγωγή νέων μελετών και τη συνολική καθυστέρηση ολόκληρου του έργου για αρκετά χρόνια.
Η κατασκευή του σταθμού Βενιζέλου ξεκίνησε στις 31 Οκτωβρίου 2017 και αναμένεται να παραδοθεί στα τέλη του 2023 μαζί με το σύνολο της βασικής γραμμής μετά και την νεότερη απόφαση του ΣτΕ για απόσπαση και επανατοποθέτηση των αρχαίων της Βενιζέλου που έγινε γνωστή στις 29 Απριλίου 2021. Η απόφαση του ΣτΕ που αποτελεί και κυβερνητική πρόθεση το 2021 ήρθε σε αντίθεση με την επιθυμία των δύο τρίτων των Θεσσαλονικέων, που επιθυμούσαν τότε την διατήρηση των αρχαίων σύμφωνα με δημοσκόπηση της εφημερίδας Μακεδονία.
Σταθμός Ανάληψη
Η κατασκευή του σταθμού αποδείχθηκε προβληματική, λόγω της στενότητας της οδού Δελφών όπου και κατασκευάζεται ο σταθμός. Για το λόγο αυτό, αποφασίστηκε να κατασκευαστεί με τη μέθοδο ανοιχτού ορύγματος και μετέπειτα επικάλυψης, δηλαδή «cut and cover» (αντί για «cover and cut», όπως αρχικά προβλεπόταν) και η οδός Δελφών έκλεισε σε μήκος 250 μέτρων, από την οδό Μάρκου Μπότσαρη έως την οδό Πέτρου Συνδίκα, στις 4 Σεπτεμβρίου 2011.
Σταθμός Παπάφη
Αντιδράσεις υπήρξαν από τη Διοίκηση και τους αποφοίτους του ιδρύματος σχετικά με τη θέση κατασκευής του σταθμού εντός του Παπάφειου Ορφανοτροφείου, οι οποίοι προσέφυγαν κατά της Αττικό Μετρό, με αποτέλεσμα την προσωρινή αναστολή της κατασκευής του σταθμού. Ωστόσο στις 14 Απριλίου 2011, ανακοινώθηκε ότι η Διοίκηση του ιδρύματος με την Αττικό Μετρό κατέληξαν σε συμβιβασμό, μέχρι την εκδίκαση της απόφασης. Το ποσό της αποζημίωσης που θα επιδικαστεί θα κατατεθεί στους δύο διεκδικητές της έκτασης, το Υπουργείο Υγείας και το Παπάφειο Ορφανοτροφείο. Οι μετροπόντικες έχουν ήδη περάσει από την χωρική θέση του μελλοντικού σταθμού, οπότε οι μελέτες του σταθμού θα πρέπει να αναπροσαρμοστούν. μικρογραφία| Σταθμός Παπάφη  -  Είσοδος εξωτερικού ανελκυστήρα.
Αμαξοστάσιο
Ο σταθμός Αμαξοστάσιο στην Πυλαία βρίσκεται σε απόσταση 1.225 μέτρων από τον κατασκευαζόμενο σταθμό Νέα Ελβετία προβλεπόταν στο αμαξοστάσιο της Πυλαίας ως τερματικός σταθμός της γραμμής, στη σύμβαση για την κατασκευή του Μετρό που υπεγράφη στις 5-2-1999. Μέχρι το 2006 αναφερόταν ως σταθμός του μετρό Θεσσαλονίκης.
Πρόοδος κατασκευής
Η εκσκαφή των δυο παράλληλων σηράγγων έγινε με την χρήση δυο μηχανημάτων ολομέτωπης διάνοιξης σηράγγων (ΤΒΜ) (οι οποίοι φέρουν αντίστοιχα τα ονόματα των μυθολογικών προσώπων Ηρακλής και Άκτωρ) από τον Σιδηροδρομικό Σταθμό μέχρι τον σταθμό της Νέας Ελβετίας. Στη διάνοιξη προς Μίκρα οι μετροπόντικες φέρουν τα ονόματα των μυθολογικών προσώπων Φρίξος και Έλλη. Το τμήμα μεταξύ της Νέας Ελβετίας και του αμαξοστασίου της Πυλαίας έχει διανοιχτεί με την μέθοδο ανοιχτού ορύγματος.
Στον παρακάτω πίνακα περιγράφεται η εξέλιξη των εργασιών κατασκευής των σταθμών της βασικής γραμμής και της επέκτασης προς την Καλαμαριά. Σύμφωνα με στοιχεία της Αττικό Μετρό, η πρόοδος του κατασκευαστικού έργου είναι στο 87% για τη βασική γραμμή και στο 85% για την επέκταση της Καλαμαριάς για τον Μάιο του 2023.
Καρλ Σούκερ
Ο '''Καρλ Π. Ν. Σούκερ' (Karl Shuker'', 9 Δεκεμβρίου 1959) είναι Βρετανός ζωολόγος, κρυπτοζωολόγος και συγγραφέας που ζει στην Αγγλία. Εργάζεται ως ελεύθερος σύμβουλος ΜΜΕ και συγγραφέας εξειδικευμένος στην κρυπτοζωολογία.
Ο Σούκερ έχει πτυχίο ζωολογίας από το Πανεπιστήμιο του Ληντς και διδακτορικό δίπλωμα ζωολογίας και φυσιολογίας από το Πανεπιστήμιο του Μπέρμιγχαμ. Είναι μέλος πολλών επιστημονικών ομάδων. Ο Σούκερ είναι ένας από τους εξέχοντες κρυπτοζωολόγους στον αγγλόφωνο κόσμο. Έχει γράψει πολλά κείμενα και 15 βιβλία.
Ο Σούκερ ήταν ο πρώτος κρυπτοζωολόγος που έφερε εις γνώση του κοινού, μεγάλο αριθμό κρυπτίδια (cryptids) που δεν ήταν γνωστά προηγουμένως. Εκτός από τις δικές του εκδόσεις ο Σούκερ γράφει δύο τακτικές στήλες στο Fortean Times, στο θέμα της κρυπτοζωολογίας, είναι εκδότης και εγγραφεί στο Strange Magazine και παρουσιάζει επίσης άρθρα του στο Fate. Παράλληλα με τα πιο πάνω, είναι ο σύμβουλος ζωολογίας για τα Παγκόσμια Ρεκόρ Γκίνες. Ήταν σύμβουλος και σε διάφορες τηλεοπτικές σειρές, όπως το Into the Unknown του Discovery TV.
Ένα νέο είδος Loricifera, το Pliciloricus shukeri, ονομάστηκε μετά από αυτόν το 2005.
Εξωτερικοί σύνδεσμοι
Κατηγορία:Άγγλοι βιολόγοι Κατηγορία:Ζωολόγοι Κατηγορία:Άγγλοι συγγραφείς
Στέφανος του Μπαρ
Ο Στέφανος, γαλλ.: Étienne de Bar (απεβ. 1163) από τον Οίκο του Μονμπελιάρ ήταν ένας Γάλλος καρδινάλιος, καρδινάλιος-ανιψιός του πάπα Κάλλιστου Β΄.
Βιογραφία
Ήταν ο τρίτος γιος του Θεοδώριχου Α΄ κόμη του Μονμπελιάρ και της Ερμεντρούδης των Ιβρέα (1055-1105), κόρης του Γουλιέλμου Α΄ κόμη της Βουργουνδίας.
Αδέλφια του ήταν ο Θεοδώριχος Β΄ κόμης του Μονμπελιάρ, ο Λουδοβίκος σταυροφόρος, ο Φρειδερίκος κόμης του Φερέτ & Άλτικιρχ, ο Ρενώ Α΄ κόμης του Μπαρ, ο Γουλιέλμος, ο Ούγος, η Γουνθίλδη και η Αγνή.
Προωθήθηκε, από τον θείο του πάπα Κάλλιστο Β΄ σε καρδινάλιο-διάκονο της Σάντα Μαρία ιν Κοσμεντίν το 1120. Ήταν επίσκοπος του Μετς από το 1120 μέχρι το τέλος του το 1163, για 43 έτη.
Παραπομπές σε πηγές
Κατηγορία:Οίκος του Μονμπελιάρ
Τζον Σίνα
Ο Τζον Φίλιξ Άντονι Σίνα (John Felix Anthony Cena Jr, γενν. 23 Απριλίου 1977) είναι Αμερικάνος παλαιστής και ηθοποιός.Εχει καταφέρει να κατακτήσει τον παγκόσμιο τίτλο 16 φορές.
Νεανικά χρόνια
Από τα 6 του άρχιζε να παλεύει με τα αδέρφια του που είναι μεγαλύτερα από αυτόν και ήθελε να γίνει παλαιστής, αφού ήταν μεγάλος θαυμαστής του Χαλκ Χόγκαν. Στο λύκειο συμμετείχε στην ομάδα του σχολείου στο ράγκμπι αλλά όταν τελείωσε, πήγε στο Κλίβελαντ του Οχάιο, όπου ύστερα εκπαιδεύτηκε από επαγγελματίες παλαιστές. Είναι πτυχιούχος εργοφυσιολογίας του Κολεγίου Σπρίνγκφιλντ.
Σταδιοδρομία στο Ultimate Pro Wrestling
Ο Σίνα άρχισε να παλεύει σαν επαγγελματίας παλαιστής το 1999 στο Ultimate Pro Wrestling. Μόλις ξεκίνησε την πάλη είχε έναν «ημι-ρομποτικό» χαρακτήρα γνωστό σαν «Το Πρωτότυπο». Κομμάτι απο αυτή τη περίοδο της ζωής του, έγινε ντοκιμαντέρ στο Discovery Channel. Καθώς ήταν στο UPW κράτησε τον Τίτλο Βαρέων Βαρών τον Απρίλιο του 2000. Αποχώρησε από το UPW το 2001.
Ντεμπούτο και Αντιπαλότητες (2002-2003)
Στα 25 του έκανε το ντεμπούτο του στο WWE και συγκεκριμένα στις 27 Ιουνίου 2002 στο SmackDown. Ο πρώτος του αντίπαλος ήταν ο Κερτ Ανγκλ.
Ο Σίνα άρχισε να γίνεται ένας από τους αγαπημένους του κοινού, μέχρι που υιοθέτησε το στυλ του ράπερ και έγινε heel (δηλαδή κακός).
Πρωτάθλημα ΗΠΑ και Πρωτάθλημα WWE (2004–2005)
thumb|left|150px|Ο Σίνα ως Πρωταθλητής Ηνωμένων Πολιτειών το 2004. Στις αρχές του 2004 συμμετείχε στον αγώνα Royal Rumble και έφτασε μέχρι τους έξι, αλλά αποκλείστηκε από τον Μπιγκ Σόου. Έτσι άρχισε μια κόντρα μεταξύ τους, η οποία κορυφώθηκε στη WrestleMania XX, όταν ο Τζον νίκησε τον Μπιγκ Σόου και κέρδισε το Πρωτάθλημα Ηνωμένων Πολιτειών. Μετά απο τέσσερις μήνες έχασε τον τίτλο, όμως τον κέρδισε ξανά εναντίον του Μπούκερ Τι στο No Mercy. Την επόμενη εβδομάδα έχασε το Πρωτάθλημα απο τον Καρλίτο και άρχισε μια κόντρα μεταξύ τους. Έπειτα, ανακοινώθηκε ότι ο Σίνα μαχαιρώθηκε απο τον σωματοφύλακα του Καρλίτο σε ένα κλαμπ στη Βοστώνη. Φυσικά, αυτή ήταν μια σεναριακή εξέλιξη, ώστε ο Σίνα να πρωταγωνιστήσει στη πρώτη του ταινία με τίτλο Ο Πεζοναύτης (The Marine). Όταν γύρισε τον Νοέμβριο, ανέκτησε το Πρωτάθλημα Ηνωμένων Πολιτειών από τον Καρλίτο και έφθασε τους τρεις τίτλους.
Τον Φεβρουάριο του 2005, ο Τζον Σίνα νίκησε τον Κερτ Ανγκλ και εξασφάλισε μία ευκαιρία για το Πρωτάθλημα WWE του Τζον "Μπράντσο" Λέιφιλντ (γνωστός και ως JBL). Ο Σίνα έχασε το Πρωτάθλημα Ηνωμένων Πολιτειών απο τον Ορλάντο Τζόρνταν, ο οποίος ήταν φίλος του Τζον Λέιφιλντ. Τον Απρίλιο στη WrestleMania 21, ο Τζον Σίνα νίκησε τον Λέιφιλντ και κατέκτησε το πρώτο του Πρωτάθλημα WWE. Μετά από δύο μήνες, ο Σίνα τον νίκησε ξανά και υπερασπίστηκε το Πρωτάθλημα WWE σε έναν αγώνα "I Quit".
Toν Ιούνιο του 2005 έγινε το λεγόμενο Draft, δηλαδή μεταγραφές από ένα εβδομαδιαίο σόου σε ένα άλλο. Τότε ο Σίνα μεταφέρθηκε στο Raw σοκάροντας το κοινό του WWE. Ο Γενικός Διευθυντής του Raw, Έρικ Μπίσοφ, του ζήτησε να συμμετάσχει στον πόλεμο εναντίον του ECW, αλλά ο Τζον αρνήθηκε και άρχισε μια κόντρα μεταξύ τους.
Ο Μπίσοφ επιστράτευσε τον Κρις Τζέρικο για να πάρει τον τίτλο του Σίνα και να του δυσκολέψει τη ζωή. Κατά τη διάρκεια της κόντρας τους ο κόσμος αποδοκίμαζε τον Σίνα, παρόλο που ήταν face (δηλαδή καλός). Οι αποδοκιμασίες συνεχίστηκαν και στη κόντρα του Σίνα με τον Κερτ Ανγκλ, τον οποίο επιστράτευσε ο Μπίσοφ όταν ο Τζέρικο έχασε από τον Σίνα και απολύθηκε. Ο κόσμος συνέχισε να αποδοκιμάζει τον Σίνα και οι σχολιαστές αναγκάστηκαν να αγνοήσουν τα γιουχαΐσματα αποκαλώντας τον αμφιλεγόμενο πρωταθλητή.
Παρ'όλα αυτά ο Σίνα υπερασπίστηκε τον τίτλο του ενάντια στον Κερτ Ανγκλ στο Unforgiven και στο Survivor Series. Στα τέλη του 2005 ο Σίνα άρχισε να χρησιμοποιεί και το STF σαν τελειωτική κίνηση.
Κόντρες και Πρωταθλήματα (2006-2007)
thumb|right|200px|Ο Σίνα ως Πρωταθλητής WWE το 2007. Ο Σίνα έχασε το Πρωτάθλημα WWE στο New Year's Revolution από τον Ετζ, ο οποίος χρησιμοποίησε το δικαίωμα που του έδωσε το συμβόλαιο Money in the Bank. Στο Royal Rumble, ο Σίνα νίκησε τον Ετζ και επανέκτησε το Πρωτάθλημα WWE. Μετά άρχισε κόντρα με τον heel (δηλαδή κακό) Τριπλ Έιτς, όμως ο κόσμος για άλλη μια φορά αποδοκίμαζε τον Σίνα.
Ο Τζον Σίνα νίκησε τον Τριπλ Έιτς στη WrestleMania 22 και υπερασπίστηκε τον τίτλο του. Τον επόμενο μήνα, ο Σίνα αντιμετώπισε τον Ρομπ Βαν Νταμ στο ECW One Night Stand. Εκεί, ο Σίνα βίωσε πρωτόγνωρη αποδοκιμασία και υβριστικές επιθέσεις από τους οπαδούς. Κατά τη διάρκεια του αγώνα ο Ετζ επιτέθηκε στον Σίνα και ο Βαν Νταμ τον αποτελείωσε με ένα 5-Star Frog Splash για να πάρει τη νίκη.
Τον Ιούλιο, ο Πρωταθλητής Ρομπ Βαν Νταμ έχασε το τίτλο από τον Ετζ σε ένα τριπλό αγώνα, όπου συμμετείχε και ο Σίνα. Στη συνέχεια άρχισε ξανά η μεγάλη κόντρα του Ετζ με τον Σίνα. Στο SummerSlam, ο Ετζ διατήρησε τον τίτλο χρησιμοποιώντας μια σιδερογροθιά, αλλά στο Unforgiven ο Σίνα τον νίκησε σε έναν αγώνα με τραπέζια, σκάλες και καρέκλες (TLC) και έγινε ο νέος Πρωταθλητής WWE.
Στο Cyber Sunday έγινε ένας τριπλός αγώνας μεταξύ των Τζον Σίνα, Κινγκ Μπούκερ και Μπιγκ Σόου για να οριστεί ο καλύτερος πρωταθλητής στο WWE. Εκεί ο Σίνα έχασε λόγω παρέμβασης τρίτου. Στα τέλη του 2006, ο Σίνα άρχισε μια κόντρα με τον Ουμάγκα και στο Royal Rumble του 2007 ο Σίνα τον νίκησε.
Την επόμενη βραδιά στο Raw ο Σίνα με τον θρυλικό Σον Μάικλς νίκησαν τους Rated-RKO (Ετζ) και Ράντυ Όρτον) και έγιναν οι νέοι Παγκόσμιοι Ομαδικοί Πρωταθλητές. Στη WrestleMania 23, ο Τζον Σίνα υπερασπίστηκε το τίτλο του απέναντι στον Σον Μάικλς. Στο Raw, ο Μάικλς και ο Σίνα έπρεπε να υπερασπιστούν τα Παγκόσμια Ομαδικά Πρωταθλήματα σε ένα Battle Royal με δέκα ομάδες. Εκεί ο Μάικλς πήρε την εκδίκηση του, αφού πρόδωσε τον Σίνα και έχασαν τους τίτλους από τους αδερφούς Χάρντι. Τον επόμενο μήνα ο Σίνα είχε κόντρα με τους Ετζ, Όρτον και Μάικλς μέχρι που ο γιγαντόσωμος Γκρέιτ Καλί επιτέθηκε σε όλους και έκλεψε τον τίτλο του Σίνα. Ο Σίνα υπερασπίστηκε τον τίτλο του, νικώντας τον Καλί στο WWE Judgmen Day και στο One Night Stand. Το καλοκαίρι ο Ράντυ Όρτον έγινε ο διεκδικητής του τίτλου και οι δύο τους συγκρούστηκαν στο SummerSlam, όπου ο Σίνα νίκησε. Ο Όρτον συνέχισε να στοχεύει το πρωτάθλημα και με κάθε ευκαιρία, έκανε επιθέσεις στον Σίνα. Οι δυο τους, πάλεψαν ξανά στο Unforgiven, όπου ο Σίνα αγνόησε τις προειδοποιήσεις του διαιτητή και χτυπούσε ασταμάτητα τον Όρτον στη γωνία του ρινγκ, με αποτέλεσμα τη διακοπή του αγώνα.
Τον Οκτώβριο, ο Σίνα τραυματίστηκε στο θωρακικό μυ, ενώ πάλευε με τον Μίστερ Κένεντι και μετά τον αγώνα ο Ράντυ Όρτον αποτελείωσε τον Σίνα με ένα RKO πάνω στο τραπέζι των σχολιαστών. Ο τραυματισμός απαιτούσε τουλάχιστον έξι μήνες αποθεραπείας. Την επόμενη μέρα ο πρόεδρος του WWE, Βινς Μακμάν, αφαίρεσε το Πρωτάθλημα WWE από τον Τζον Σίνα, λόγω του τραυματισμού.
Επιστροφή και διάφορες κόντρες (2008-2010)
thumb|left|200px|Ο Σίνα ως Παγκόσμιος Πρωταθλητής Βαρέων Βαρών το 2009. Στο Royal Rumble του 2008, ο Σίνα επέστρεψε και νίκησε τον αγώνα Royal Rumble, κερδίζοντας μια ευκαιρία τίτλου στη WrestleMania 24. Ο Σίνα επέλεξε να χρησιμοποιήσει πρόωρα την ευκαιρία τίτλου του στο No Way Out εναντίον του Πρωταθλητή WWE, Ράντυ Όρτον. Στο No Way Out, ο Ράντυ χαστούκισε το διαιτητή και ο αγώνας έληξε αντικανονικά. Στη WrestleMania 24, ο Σίνα δεν κατάφερε να κερδίσει το Πρωτάθλημα WWE κόντρα στους Ράντυ Όρτον και Τριπλ Έιτς. Στο Backlash έχασε σε έναν αγώνα εξάλειψης ενάντια στους Όρτον, Τριπλ Έιτς και Τζον "Μπράντσο" Λέιφιλντ (γνωστός και ως JBL). Χάρη στον αγώνα αναζωπυρώθηκε η κόντρα που είχε με τον JBL από το 2005. Στη συνέχεια, ο JBL έχασε απο τον Σίνα σε δύο διοργανώσεις (ή ppv's), αλλά τον νίκησε στο Great American Bash.
Τον Αύγουστο ο Σίνα μαζί με τον Μπατίστα νίκησαν τους Κόντι Ρόουντς και Τεντ Ντιμπιάσι Jr. και έγιναν οι νέοι Παγκόσμιοι Ομαδικοί Πρωταθλητές. Την επόμενη εβδομάδα οι Ρόουντς και Ντιμπιάσι τους νίκησαν και πήραν πίσω τους τίτλους τους. Στο SummerSlam ο Μπατίστα νίκησε τον Σίνα, τραυματίζοντας τον στον αυχένα με ένα Batista Bomb. thumb|right|200px|Ο Σίνα ως Πρωταθλητής WWE το 2010. Ο Σίνα επέστρεψε τον Νοέμβριο στο Survivor Series και νίκησε τον Κρις Τζέρικο, κερδίζοντας το Παγκόσμιο Πρωτάθλημα Βαρέων Βαρών. Τον Δεκέμβριο διατήρησε τον νέο τίτλο του εναντίον του Τζέρικο, αλλά τον Φεβρουάριο του 2009 στο No Way Out, ο Ετζ νίκησε τον Σίνα σε ένα Elimination Chamber (Θάλαμος Εξόντωσης) και έγινε ο νέος Παγκόσμιος Πρωταθλητής Βαρέων Βαρών.
Στη WrestleMania 25, ο Σίνα κατέκτησε τον τίτλο αντιμετωπίζοντας τους Ετζ και Μπιγκ Σόου, για να χάσει τον τίτλο στο Backlash. Εκεί έχασε από τον Ετζ, όμως προηγήθηκε μια επίθεση από τον Μπιγκ Σόου. Ο Σίνα πήρε εκδίκηση, νικώντας τον Μπιγκ Σόου δύο φορές.
Στο Night of Champions, ο Σίνα απέτυχε να κατακτήσει το Πρωτάθλημα WWE απέναντι στους Ράντυ Όρτον και Τριπλ Έιτς, όμως στο Breaking Point το κατάφερε όταν κέρδισε τον Όρτον σε έναν αγώνα "I Quit". Στο Hell in a Cell ο Όρτον πήρε πίσω τον τίτλο, αλλά ο Σίνα ξαναπήρε τον τίτλο μετά από δυο μήνες στο WWE Bragging Rights.
Στο TLC: Tables, Ladders & Chairs, ο ανερχόμενος Σέιμους άφησε έκπληκτο το κόσμο του WWE όταν κέρδισε τον Τζον Σίνα και κατέκτησε το Πρωτάθλημα WWE, σε έναν αγώνα με τραπέζια. Τον Φεβρουάριο του 2010 στο Elimination Chamber ο Σίνα κέρδισε ξανά το πρωτάθλημα, όμως μετά τον αγώνα ο πρόεδρος του WWE, Βινς Μακμάν, τον έβαλε να υπερασπιστεί τον τίτλο ενάντια στον Μπατίστα. Ο Μπατίστα διέλυσε τον Σίνα και έφυγε ως Πρωταθλητής WWE. Στη WrestleMania 26, ο Σίνα επανέκτησε τον τίτλο και τον υπερασπίστηκε στο Extreme Rules και στο Over the Limit, ενάντια στον Μπατίστα σε αγώνα "I Quit".
Η κόντρα και η εισχώρησή του στους Νέξους (2010-2011)
Ο Τζον Σίνα, από τις 7 Ιουνίου του 2010, έγινε στόχος μιας νέας ομάδας, με το όνομα Νέξους, που δημιουργήθηκε από τους παλαιστές που συμμετείχαν στο πρώτη σεζόν του NXT και ήθελαν συμβόλαια με το κύριο ρόστερ του WWE. Ο αρχηγός τους Γουέιντ Μπάρετ διέταζε να χαλάνε τα σχέδια του Σίνα, αλλά ταυτόχρονα, έκαναν επιθέσεις και σε άλλους παλαιστές. Ο Σίνα έφτιαξε ομάδα, που αποτελούσαν οι Ετζ, Κρις Τζέρικο, Μπρετ Χαρτ, Αρ Τρουθ, Τζον Μόρισον και Γκρέιτ Καλί, που τελικά αντικαταστάθηκε από το πρώην μέλος των Νέξους, Ντάνιελ Μπράιαν. Η ομάδα του Σίνα νίκησε, αφού έμεινε ο τελευταίος επιζών και νίκησε τα εναπομείναντα μέλη της Νέξους. Αν και έχασαν, οι Νέξους συνέχισαν το βίαιο τους πλάνο.
Τελικά τον Οκτώβριο, σε αγώνα που έχασε από τον Μπάρετ, ο Σίνα αναγκάστηκε να εισχωρήσει στο γκρουπ παρά την θέλησή του. Ο Σίνα μαζί με τον Ντέιβιντ Οτάνγκα κατέκτησαν το Ομαδικό Πρωτάθλημα για μια ημέρα, χάνοντας το από δυο άλλα μέλη της Νέξους. Μέχρι τον Νοέμβριο έμεινε στο γκρουπ. Μετά την αποχώρησή του, η κόντρα του με το γκρουπ, συνεχίστηκε με τον ίδιο να σαμποτάρει το γκρουπ και να νικά τον Μπάρετ στο TLC. Η κόντρα τους ολοκληρώθηκε οριστικά στις αρχές του 2011.
Ρεκόρ στα Πρωταθλήματα WWE και κόντρα με τον Ροκ (2011-2012)
thumb|left|Ο Σίνα μαζί με τον Ροκ. Στις 14 Φεβρουαρίου του 2011 ο Ροκ, μετά από χρόνια απουσίας, έκανε την επιστροφή του στο Raw και έκανε σατιρικά σχόλια για την άνοδο που είχε ο Τζον Σίνα όλα αυτά τα χρόνια. Στις 20 του μήνα, ο Σίνα κέρδισε τον αγώνα που είναι γνωστός ως Elimination Chamber (Θάλαμος Εξόντωσης). Αυτή η νίκη του έδωσε το δικαίωμα να διεκδικήσει το Πρωτάθλημα WWE στη WrestleMania 27. Την επόμενη μέρα στο Raw, ο Σίνα απάντησε στον Ροκ χρησιμοποιώντας τις ικανότητες του στη ραπ μουσική. Την ίδια βραδιά ο Σίνα μαζί με τον Μιζ νίκησαν τους Χιθ Σλέιτερ και Τζάστιν Γκάμπριελ και έγιναν Ομαδικοί Πρωταθλητές WWE. Αμέσως μετά οι Σλέιτερ και Γκάμπριελ ζήτησαν επαναληπτικό αγώνα, τον οποίο και κέρδισαν, αφού ο Μιζ πρόδωσε τον Σίνα. Την επόμενη εβδομάδα στο Raw, ο Σίνα και ο Ροκ, για πρώτη φορά βρέθηκαν πρόσωπο με πρόσωπο, όμως ο Μιζ και ο Άλεξ Ράιλι τους επιτέθηκαν. Ο Σίνα εκμεταλλεύτηκε το γεγονός και εφάρμοσε στον Ροκ το Attitude Adjustment.
Στη WrestleMania 27 ο Σίνα αντιμετώπισε τον Πρωταθλητή WWE, Μιζ, όμως ήρθαν ισόπαλοι. Ο Ροκ ως οικοδεσπότης της WrestleMania, έδωσε εντολή για να συνεχιστεί ο αγώνας και εφάρμοσε το Rock Bottom (δηλαδή την τελειωτική του κίνηση) στον Τζον Σίνα, κοστίζοντας του το τίτλο. Την επόμενη μέρα στο Raw ο Σίνα και ο Ροκ συμφώνησαν να παλέψουν στη WrestleMania 28. Στο Extreme Rules, ο Σίνα κέρδισε τους Μιζ και Τζον Μόρισον σε αγώνα με κλουβί και κατέκτησε για 8η φορά το Πρωτάθλημα WWE. Υπερασπίστηκε το τίτλο του στο Over the Limit εναντίον του Μιζ και στο Capitol Punishment εναντίον του Αρ Τρουθ. thumb|right|250px|Ο Σίνα αντιμέτωπος με τον Πανκ. Επόμενος διεκδικητής του τίτλου ορίστηκε ο Σι Εμ Πανκ (CM Punk) για το Money in The Bank. Στις 27 Ιουνίου ο Πανκ έκανε μια σοκαριστική ομιλία στο Raw, στην οποία σχολίασε τον τρόπο που διοικείται η εταιρία και επιτέθηκε με ύβρεις προς τον ιδιοκτήτη Βινς Μακμάν, τη Στέφανι Μακμάν και τον Τριπλ Έιτς. Μετά από αυτό αποκλείστηκε από τα τηλεοπτικά προγράμματα του WWE, αλλά ο Σίνα έπεισε τον Βινς Μακμάν να αλλάξει την απόφαση του. Το Money in The Bank, διεξάχθηκε στο Σικάγο, δηλαδή τη πόλη καταγωγής του Σι Εμ Πανκ, γι'αυτό και οι 15.000 οπαδοί επευφημούσαν τον Πανκ και αποδοκίμασαν έντονα τον Σίνα. Εκεί ο Σίνα έχασε από τον Πανκ και ο τελευταίος πήρε το Πρωτάθλημα WWE και έφυγε από την αρένα. Όσο έλειπε ο Πανκ, ο Βινς Μακμάν ανακοίνωσε πως θα γίνει ένα τουρνουά για να αναδειχθεί ο νέος Πρωταθλητής WWE. Σε ένα επεισόδιο του Raw, ο μασκοφόρος Ρέι Μυστέριο αναδείχθηκε νικητής και νέος πρωταθλητής.
Στο τέλος του επεισοδίου, ο Σίνα νίκησε τον Μυστέριο και έγινε Πρωταθλητής WWE για άλλη μια φορά. Ο Σι Εμ Πανκ επέστρεψε στο Raw, μαζί με το τίτλο που κέρδισε στο Money in The Bank και ισχυρίστηκε πως ακόμα είναι ο Πρωταθλητής WWE. Ο νέος διευθυντής του WWE, Τριπλ Έιτς, προγραμμάτισε έναν αγώνα στο SummerSlam για να οριστεί ο Αδιαφιλονίκητος πρωταθλητής WWE. Στο SummerSlam, ο Πανκ νίκησε τον Σίνα, αλλά στη συνέχεια ο Αλμπέρτο Ντελ Ρίο "εξαργύρωσε" τη βαλίτσα Money in the Bank και έγινε ο νέος πρωταθλητής. Στις 22 Αυγούστου, σε επεισόδιο του Raw ο Σίνα κέρδισε τον Πανκ χάρη σε παρέμβαση του Κέβιν Νας και έγινε ο διεκδικητής του Πρωταθλήματος WWE ενάντια στον πρωταθλητή Αλμπέρτο Ντελ Ρίο, στο Night of Champions. thumb|200px|left|Ο Ροκ αντιμέτωπος με τον Σίνα. Εκεί ο Σίνα κατάφερε να νικήσει τον Ντελ Ρίο και να κερδίσει το Πρωτάθλημα WWE για 10η φορά. Στο Hell in a Cell, ο Αλμπέρτο Ντελ Ρίο νίκησε τους Τζον Σίνα και Σι Εμ Πανκ σε ένα τριπλό αγώνα σε κλουβί, κερδίζοντας τον τίτλο για δεύτερη φορά. Ο Σίνα διεκδίκησε τον τίτλο στο Vengeance, αλλά η επίθεση των Μιζ & Αρ Τρουθ του στέρησε τη νίκη. Στις 24 Οκτωβρίου ο Σίνα διάλεξε τον Ροκ ως σύμμαχο του για να αντιμετωπίσει τους Μιζ & Αρ Τρουθ στο Survivor Series. Εκεί εξουδετέρωσαν τους Μιζ & Αρ Τρουθ και στη συνέχεια ο Ροκ εφάρμοσε το Rock Bottom στον Σίνα.
Στις 12 Δεκεμβρίου, ενώ ο Σίνα πάλευε με τον Μαρκ Χένρι, ο μασκοφόρος Κέιν του επιτέθηκε. Τις επόμενες εβδομάδες δεν επιτέθηκε μόνο στον Σίνα, αλλά και στον φίλο του Σίνα, τον Ζακ Ράιντερ, τον οποίο τραυμάτισε. Στο Royal Rumble του 2012, αφού έμειναν για αρκετή ώρα έξω από το ρινγκ, ο διαιτητής όρισε ισόπαλους τους Κέιν και Σίνα. Στο Elimination Chamber, ο Σίνα εξουδετέρωσε τον Κέιν σε έναν αγώνα ασθενοφόρου. Τις επόμενες εβδομάδες ξαναφούντωσε η κόντρα του με τον Ροκ και υπήρξαν πολλές λεκτικές αντιπαραθέσεις. Στη WrestleMania 28, ο Σίνα ηττήθηκε από τον Ροκ στον πολυαναμενόμενο αγώνα τους.
Money in the Bank και διάφορες κόντρες (2012-2013)
Στο Over the Limit, ο Σίνα είχε το πάνω χέρι στον αγώνα με τον Τζον Λορινάιτις, όμως μια γροθιά του Μπιγκ Σόου του στέρησε τη νίκη. Στο επόμενο Raw, ο Σίνα έψαχνε τον γιγαντόσωμο Μπιγκ Σόου, αλλά δέχθηκε επίθεση απο εκείνον. Ο Τζον Λορινάιτις ανακοίνωσε πως στο No way out, ο Σίνα θα παλέψει με τον Μπιγκ Σόου, μέσα σε ατσάλινο κλουβί και αν ο Σίνα έχανε θα έφευγε για πάντα από το WWE. Αν όμως νικούσε, ο Τζον Λορινάιτις θα έφευγε από το WWE. Τελικά ο Σίνα νίκησε τον Μπιγκ Σόου και ο Λορινάιτις έφυγε. Στις 25 Ιουνίου στο Raw, ο Σίνα αντιμετώπισε τον Κρις Τζέρικο. Όμως στα μέσα του αγώνα εμφανίστηκε ο Μπιγκ Σόου και έπεσε πάνω στο κεφάλι του Σίνα την ώρα που ο Τζέρικο του εφάρμοζε την κίνηση Walls of Jericho. Αφού ο αγώνας διακόπηκε ο Μπιγκ Σόου εφάρμοσε στον Σίνα, πρώτα την κίνηση chockeslam και μετά τον άφησε λιπόθυμο.
Στις 15 Ιουλίου 2012, ο Τζον Σίνα νίκησε τους Κρις Τζέρικο, Κέιν, Μιζ και Μπιγκ Σόου σε έναν αγώνα Money in the Bank και έγινε ο κάτοχος της ομώνυμης βαλίτσας. Στις 23 Ιουλίου στο χιλιοστό επεισόδιο του Raw, ο Σίνα "εξαργύρωσε" το συμβόλαιο Money in The Bank ενάντια στον πρωταθλητή, Σι Εμ Πανκ. Στον αγώνα επενέβη ο Μπιγκ Σόου, ο οποίος συνέβαλε στο να χάσει ο Σίνα. Στις 19 Αυγούστου, στο SummerSlam, ο Σίνα αντιμετώπισε τους Σι Εμ Πανκ και Μπιγκ Σόου.
Παράλληλα, ο Σίνα και η νέα του φίλη Έι Τζέι άρχισαν κόντρα με τον Ντολφ Ζίγκλερ και τη Βίκι Γκερέρο. Τον Δεκέμβριο στο TLC, ο Σίνα έχασε από τον Ζίγκλερ, λόγω της παρέμβασης της Έι Τζέι, η οποία τον πρόδωσε. Τον Ιανουάριο του 2013, ο Σίνα συμμετείχε στον αγώνα 30 ατόμων Royal Rumble, όπου και κατάφερε να νικήσει, εξασφαλίζοντας έναν αγώνα για παγκόσμιο τίτλο στη WrestleMania 29.
Παγκόσμιος Πρωταθλητής και αξιοσημείωτες κόντρες (2013-2015)
Στη WrestleMania 29, ο Σίνα κατάφερε να κερδίσει τον Ροκ και να γίνει για 11η φορά Πρωταθλητής WWE. Με αυτή την κατάκτηση τίτλου, ξεπέρασε το ρεκόρ του σε θητείες του Πρωταθλήματος WWE και έφτασε και τους 13 παγκόσμιους τίτλους του Τριπλ Έιτς. Έπειτα, οι Μαρκ Χένρι και Ράιμπακ έβαλαν στον στόχαστρο τους τον Σίνα και το πρωτάθλημα του. Στη συνέχεια, ο Σίνα άρχισε μια κόντρα με τον Ράιμπακ και στο Extreme Rules ήρθαν ισόπαλοι με τον Ράιμπακ σε αγώνα Last Man Standing. Η κόντρα τους συνεχίστηκε και οι δυό τους ήρθαν αντιμέτωποι σε μια αναμέτρηση τριών αγώνων στο Payback, όπου ο Σίνα επικράτησε με 1-2. Την επόμενη ημέρα στο Raw, ο Σίνα άρχισε μια κόντρα με τον Μαρκ Χένρι, ο οποίος τον χτύπησε αιφνιδιαστικά. Στο Money in the Bank, ο Σίνα διατήρησε τον Πρωτάθλημα WWE κόντρα στον Χένρι.
Έπειτα, επόμενος διεκδικητής για τον τίτλο του ορίστηκε ο Ντάνιελ Μπράιαν. Μεταξύ τους υπήρξαν διάφορες λεκτικές διαμάχες, με τον Μπράιαν να κάνει αναφορά στις παλαιστικές ικανότητες του Σίνα. Τελικά τον Αύγουστο στο SummerSlam ο Σίνα ηττήθηκε απο τον Ντάνιελ Μπράιαν και έχασε τον τίτλο του εξαιτίας τραυματισμένου αγκώνα. Ο Σίνα χειρουργήθηκε και ανακοινώθηκε θα απουσιάζει από τα ρινγκ μέχρι τις αρχές του 2014. Ωστόσο στις 27 Οκτωβρίου του 2013 στο Hell In A Cell επέστρεψε και κέρδισε τον Αλμπέρτο Ντελ Ρίο για το Πρωτάθλημα Βαρέων Βαρών, το οποίο και κατέκτησε για τρίτη φορά στην καριέρα του. Στο Survivor Series, υπερασπίστηκε τον τίτλο κόντρα στον Ντελ Ρίο. Έπειτα άρχισε κόντρα με έναν παλιό του αντίπαλο, τον Ράντυ Όρτον. Στο TLC σε έναν ομώνυμο αγώνα, ήρθαν αντιμέτωποι με το Παγκόσμιο Πρωτάθλημα Βαρέων Βαρών του Σίνα και το Πρωτάθλημα WWE του Όρτον να βρίσκονται υπό διεκδίκηση. Ο Σίνα ηττήθηκε απ'ο τον Όρτον και έτσι έχασε το πρωτάθλημα. Στο Royal Rumble του 2014 πάλεψαν με έπαθλο τον ενοποιημένο τίτλο, που πλέον λέγεται Παγκόσμιο Πρωτάθλημα Βαρέων Βαρών WWE, αλλά ο Σίνα έχασε εξαιτίας των Γουάιατς που παρενέβησαν στον αγώνα.
Στο Elimination Chamber, ο Σίνα διεκδίκησε πάλι το πρωτάθλημα, αυτή τη φορά σε έναν αγώνα Θαλάμου Εξόντωσης, όπου και έχασε πάλι εξαιτίας των Γουάιατς. Ο Σίνα ξεκίνησε μια κόντρα μαζί τους. Στη WrestleMania 30 ο Σίνα πήρε τη νίκη κόντρα στον Μπρέι Γουάιατ. Την επόμενη ημέρα στο Raw ο διαταραγμένος Μπρέι Γουάιατ συνέχισε να μιλάει εναντίον του Σίνα και η κόντρα τους συνεχίστηκε. Έπειτα πάλεψαν σε ένα κλουβί από ατσάλι στο Extreme Rules, όπου ο Σίνα ηττήθηκε λόγω παρέμβασης. Στο Payback σε έναν αγώνα Last Man Standing ο Σίνα νίκησε, τελειώνοντας έτσι τη κόντρα τους. Έπειτα, ο Σίνα βρέθηκε να διεκδικεί ξανά το Παγκόσμιο Πρωτάθλημα Βαρέων Βαρών WWE, όταν ανακοινώθηκε η συμμετοχή του στον αγώνα Money in The Bank. Στο Money in the Bank που διεξήχθη στη Βοστόνη, ο Σίνα νίκησε και στέφθηκε πρωταθλητής για 15η φορά στην καριέρα του. Στο Payback, ο Σίνα διατήρησε το Παγκόσμιο Πρωτάθλημα Βαρέων Βαρών WWE απέναντι στους Ράντυ Όρτον, Κέιν και Ρόμαν Ρέινς.
Έπειτα ξεκίνησε μια αντιπαλότητα με τον Μπροκ Λέσναρ, ο οποίος δήλωσε πως θα γίνει ο νέος πρωταθλητής. Τον Αύγουστο στο SummerSlam, ο Σίνα ηττήθηκε απο τον Λέσναρ και έχασε τον τίτλο. Τον επόμενο μήνα ήρθαν αντιμέτωποι, με τον Λέσναρ να διατηρεί το πρωτάθλημα εξαιτίας της παρέμβασης του Σεθ Ρόλινς. Στο Hell in a Cell, σε έναν ομώνυμο αγώνα ο Σίνα νίκησε τον Ράντυ Όρτον. Στο Survivor Series σε έναν ομαδικό αγώνα 10 παλαιστών, η ομάδα του Τζον Σίνα με μόνο επιζώντα τον Ντολφ Ζίγκλερ και τη βοήθεια του Στιγκ νίκησε την ομάδα του Σεθ Ρόλινς,του Τριπλ Έιτς,του Ρούσεβ,του Λουκ Χάρπερ και του Μαρκ Χένρι. Τον Δεκέμβριο στο TLC, νίκησε τον Ρόλινς σε ένα αγώνα με τραπέζια.Στο Royal Rumble 2015 στις 25 Ιανουαρίου 2015 ο Σίνα έχασε έναν τριπλό αγώνα για το Παγκόσμιο Πρωτάθλημα Βαρέων Βαρών WWE,με αντιπάλους τον Σεθ Ρόλινς και τον Μπροκ Λεσναρ,ο οποίος νίκησε τον αγώνα. Την ίδια νύχτα ο Σίνα ενώ έκανε δηλώσεις στην κάμερα ο Ρούσεβ εξαγριωμένος σπρώχνει τον Σίνα ο οποίος νευριάζει και ανταποδίδει.Οι υπόλοιποι παλαιστές τους χωρίζουν και αργότερα την επόμενη μέρα ανακοινώνεται από το WWE ο Ρούσεβ ως ο επόμενος αντίπαλος του Σίνα. Στο Smackdown ο Σίνα προτείνε στον Ρούσεβ να παλέψουν μα αυτός διστάζει και απορρίπτει την πρόταση του Σίνα. Στο Raw στις 9/2/15 ο Σίνα μάταια επιτίθεται στον Ρούσεβ ο οποίος τον συνθλίβει στα ηλεκτρικά φώτα στην σκηνή της αρένας χωρις όμως να τον τραυματίσει. Στις 16 Φεβρουαρίου του 2015 ο Σίνα ξαναεπιτίθεται στον Ρούσεβ και παίρνει εκδίκηση κάνοντας στον Ρούσεβ ότι του έκανε και ανακοινώνει ότι στο WWE Fast Lane θα διεκδικίσει το Πρωτάθλημα Ηνωμένων Πολιτειών. Τελικά όμως έγινε απόφαση ο αγώνας να μην είναι για τον τίτλο του Ρούσεβ.
Πρωταθλητής Ηνωμένων Πολιτειών και κόντρα με Έι Τζέι Στάιλς (2015-σήμερα)
thumb|right|Ο Σίνα ως Πρωταθλητής Ηνωμένων Πολιτειών
Ο Σίνα ηττήθηκε στο Fastlane και η κόντρα τους συνεχίστηκε αφού ο Σίνα ζήτησε Επαναλυπτικό Αγώνα αλλά αυτή τη φορά για το Πρωτάθλημα Ηνωμένων Πολιτειών στη Wrestlemania 31, όπου ο Σίνα Νίκησε τον τίτλο και έγινε για 4η φορά ο Πρωταθλητής Ηνωμένων Πολιτειών. Από τότε, ο Σίνα άρχισε να υπερασπίζει το πρωτάθλημα του σε ανοικτή πρόκληση κάθε εβδομάδα στο Raw. Ο Ρούσεβ επέμενε να παλέψουν στο Extreme Rules αυτή τη φορά σε αγώνα με ρωσική αλυσίδα. Ο Σίνα νίκησε τον Ρούσεβ στο Extreme Rules και μετά ακόμη μία φορά τον επόμενο μήνα στο Payback σε I Quit Match όπου η κόντρα τους ολοκρηρώθηκε.
Στο Summerslam ο Σίνα, όπως είχε ανακοινωθεί από πριν, αντιμετώπισε τον Σεθ Ρόλινς σε έναν αγώνα και για τους δύο τίτλους(Παγκόσμιο Πρωτάθλημα Βαρέων Βαρών WWE και Πρωτάθλημα Ηνωμένων Πολιτειών WWE). Ο Σίνα ηττήθηκε από τον Ρόλλινς χάρη σε μία παρεμβολή του Τζον Στιούαρτ. Κατά τη διάρκεια των επόμενων εβδομάδων ο Σίνα έμεινε χωρίς ζώνη, με μόνη δράση του τις ομιλίες με τον Ρόλλινς σε Raw και Smackdown. Στο Night of Champions, ο Σίνα στον επαναληπτικό αγώνα,αυτή τη φορά μόνο για το πρωτάθλημα Ηνωμένων Πολιτειών, νίκησε τον Ρόλινς και έγινε για 5η φορά πρωταθλητής Ηνωμένων Πολιτειών.
Ο Σίνα παρέμεινε πρωταθλητής εώς ότου έφτασε το Hell in a Cell εκεί όπου για ακόμα μια φορά ανακοίνωσε ένα US Open Challenge. Ο αντίπαλος του τελικά ήταν ο Αλμπέρτο Ντελ Ρίο ο οποίος επέστρεψε μετά την απόλυσή του. Εκεί ο ίδιος νίκησε τον Σίνα ο οποίος δεν εμφανίστηκε ξανά στο WWE εώς τις 28 Δεκεμβρίου του 2015 στο Raw όπου προσπάθησε να κερδίσει τον τίτλο για έκτη φορά χωρίς αποτέλεσμα παρόλο που νίκησε με Disqualification με την επίθεση της ομάδας του Ντελ Ρίο, League of Nations (Ρούσεβ, Σέιμους, Μπαντ Νιουζ Μπάρετ) εις βάρος του. Η επίθεση αυτή στέρησε στον Σίνα τη συμμετοχή στο σόου του WWE στο Νέο Δελχί της Ινδίας, όπου θα αντιμετώπιζε τον Μπίγκ Σοου, στις 16 Ιανουαρίου του 2016. Στη θέση του τραυματία Σίνα μπήκε ο Ρόμαν Ρέινς.
Ο Σίνα πραγματοποίησε την επιστροφή του στην Wrestlemania 32 βοηθώντας τον Ροκ σε μια επίθεση που θα δεχόταν από τους Wyatt Family (Μπρέι Γουάιατ, Έρικ Ρόουαν, Μπρο Στρόμαν) μετά απο τη νίκη του στον αγώνα με τον Ρόουαν, η οποία είναι και μια από τις πιο γρήγορες στην ιστορία του WWE, καθώς ο Ροκ νίκησε μέσα σε 6 δευτερόλεπτα. Μετά την Wrestlemania ο Σίνα παρέμεινε εκτός δράσης λόγω του τραυματισμού του, και τελικά επέστρεψε στο WWE στις 30 Μαρτίου του 2016, όμως τότε εμφανίστηκαν οι Έι Τζέι Στάιλς, Λουκ Γκάλοους και Καρλ Άντερσον (γνωστοι και ως "The Club") και του επιτέθηκαν ισοπεδώνοντας τον. Στο Money in the Bank, ο Έι Τζέι Στάιλς νίκησε τον Σίνα με την βοήθεια των Λουκ Γκάλοους και Καρλ Άντερσον. Στις 19 Ιουλίου στο Draft, ο Σίνα επιλέχθηκε από το Smackdown Live. Στο Battleground, ο Σίνα συμμάχησε με τον Ένζο Αμόρε και τον Μπιγκ Κας σε αγώνα 3 εναντίον 3 με αντιπάλους τους The Club. Στον αγώνα εκείνο, η ομάδα του Σίνα κέρδισε. Ένα μήνα αργότερα στο Summerslam, ο Σίνα αντιμετώπισε τον Στάιλς για τελευταία φορά. Ο Στάιλς όμως πήρε τη νίκη δίκαια και ο Σίνα έχασε στο Summerslam για έκτη συνεχόμενη χρονιά.
Τον Οκτώβριο στο No Mercy, ο Σίνα ηττήθηκε σε τριπλό αγώνα για το Παγκόσμιο Πρωτάθλημα WWE (το οποίο είχε κερδίσει ο Έι Τζέι Στάιλς τον Σεμπτέμβριο) με αντπάλους τον Ντιν Άμπροουζ και τον πρωταθλητή Έι Τζέι Στάιλς. Μετά το ματς, ο Σίνα απείχισε από το WWE για σχεδόν δύο μήνες και επέστρεψε στο τελευταίο επεισόδιο του Smackdown Live του 2016 στις 27 Δεκεμβρίου ζητώντας ματς για το Παγκόσμιο Πρωτάθλημα WWE.Έτσι,το WWE ανακοίνωσε ότι στο Royal Rumble ο Σίνα θα έχει μια ακόμη ευκαιρία να κερδίσει τον 16ο του παγκόσμιο τίτλο ενάντια στον Έι Τζέι Στάιλς. Στο Royal Rumble ο Σίνα καταφερε να νικησει τον Στάιλς στον μεταξύ τους αγώνα και τελικά να γράψει ιστορία κατακτώντας τον 16ο παγκόσμιο τίτλο του, ισοφαρίζοντας το ρεκόρ του Ρικ Φλερ. Στο Elimination Chamber έχασε την ζώνη του Παγκόσμιου Πρωταθλήματος από τον Μπρει Γουαιατ. Στη Wrestlemania 33 έπαιξε μαζί με την γυναίκα του Nikki Bella εναντίον του Μιζ και της γυναίκας του Maryse και τους νίκησαν σε έναν μοναδικό αγώνα. Στις 4 Ιουλίου έκανε την επιστροφή του στο Smackdown Live και στις 11 Ιουλίου έπαιξε σύμμαχος με τον Έι Τζέι Στάιλς εναντίον του Κέβιν Όουενς και του Ρούσεβ, σημειώνοντας νίκη έναντι των δύο πρώτων. Στις 23 Ιουλίου έπαιξε στο σόου Battleground εναντίον του Ρουσεβ σε αγώνα σημαίας στον οποίο και νίκησε. Στις 20 Αυγούστου στο Summerslam ένα από τα πιο μεγάλα σόου του WWE ο Τζον Σίνα πάλεψε αντιμέτωπος με τον Μπάρον Κόρμπιν τον οποίο και νίκησε. Στις 24 Σεμπτεμβρίου πάλεψε αντιμέτωπος με τον Ρόμαν Ρέινς από τον οποίο και έχασε.
Δισκογραφία
Ο Τζον Σίνα εκτός από παλαιστής είναι και ράπερ. Έχει συνεργαστεί με διάσημους καλλιτέχνες, μεταξύ των οποίων είναι ο Snoop Dogg. Από το 2003, είναι βασικό μέλος του μουσικού συγκροτήματος ραπ, Thuganomics.
Άλμπουμ
Singles
Τελειωτικές κινήσεις
thumb|right|250px|Ο Σίνα εκτελεί το Attitude Adjustment.
Εξωτερικοί σύνδεσμοι
Κατηγορία:Επαγγελματίες Παλαιστές Κατηγορία:Επαγγελματίες Παλαιστές του WWE Κατηγορία:Αμφισβητούμενη ουδετερότητα Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί συλλέκτες αυτοκινήτων Κατηγορία:Αμερικανοί ράπερ
Ανδρομέδα ΙΙ (τορπιλάκατος)
Ανδρομέδα ΙΙ (τορπιλάκατος) / Ρ-21, Ρ-196
Τορπιλάκατος τύπου ‘NASTY’
Αγοράσθηκε από τη Νορβηγία – Δαπάνη Ελληνικού Δημοσίου. Ναυπηγήθηκε το 1966-1967 στα ναυπηγεία ‘MANDAL – Norway’. Ένα από τα 6 ομοίου τύπου πλοία : Ανδρομέδα ΙΙ, ‘Ηνίοχος’, ‘Κάστωρ ΙΙ’, ‘Κύκνος’, ‘ΠΗΓΑΣΟΣ ΙΙ’ και ‘Τοξότης’. Αυτά τα πλοία αποτέλεσαν τον πρώτο Στολίσκο τορπιλακάτων του Ναυτικού. Ήταν τα πρώτα μεταπολεμικά σκάφη που κατασκευάστηκαν μετά από παραγγελία του Πολεμικού Ναυτικού και με δαπάνη της Ελληνικής Κυβέρνησης. Τα ‘Ανδρομέδα ΙΙ’ και ‘Ηνίοχος’ απέπλευσαν από τη Νορβηγία στις 21 Δεκεμβρίου 1966 και έφθασαν στον Ναύσταθμο στις 6 Φεβρουαρίου 1967 μετά από επιπλέον ταξίδι 47 ημερών. Τα υπόλοιπα 4 Τ/Α μεταφέρθηκαν στην Ελλάδα με το ΝΑΥΚΡΑΤΟΥΣΑ. Παρελήφθη στις 21 Νοεμβρίου 1966.
Κατηγορία:Ελληνικές Τορπιλάκατοι
Διεθνής Ανθρωπιστική και Ηθική Ένωση
Η Διεθνής Ανθρωπιστική και Ηθική Ένωση (International Humanist and Ethical Union, IHEU) είναι οργανισμός-ομπρέλα για ανθρωπιστικές, αθεϊστικές, κοσμικιστικές, ρασιοναλιστικές οργανώσεις παγκοσμίως. Ο Βρετανός φιλόσοφος και βιολόγος Julian Huxley προέδρευσε κατά την ίδρυση της ένωσης στο Άμστερνταμ το 1952.
Ο στόχος της IHEU είναι να κτίσει ένα παγκόσμιο ανθρωπιστικό κίνημα το οποία να «υπερασπίζεται τα ανθρώπινα δικαιώματα και να προωθήσει τις ανθρωπιστικές αξίες».
Γεφύρι της Άρτας
Το Γεφύρι της Άρτας (στην λαϊκή παράδοση γιοφύρι της Άρτας) είναι λιθόκτιστη γέφυρα του ποταμού Αράχθου, του 17ου αιώνα, στην πόλη της Άρτας, και έγινε πασίγνωστη από το ομώνυμο θρυλικό δημοτικό τραγούδι που αναφέρεται στην «εξ ανθρωποθυσίας» θεμελίωσή του. Ο ίδιος όρος αποτελεί επίσης σύγχρονη μεταφορική έκφραση, όταν αναφέρονται έργα, τα οποία αργούν να ολοκληρωθούν όπως και στον θρύλο του τραγουδιού («Ολημερίς το χτίζανε, το βράδυ εγκρεμιζόταν»).
Ιστορία
Το πέτρινο γεφύρι της Άρτας είναι το πιο ξακουστό στην Ελλάδα και αυτό βέβαια το οφείλει στον θρύλο για τη θυσία της γυναίκας του πρωτομάστορα.
Η αρχική κατασκευή του γεφυριού τοποθετείται στα χρόνια της κλασικής Αμβρακίας επί βασιλέως Πύρρου Α'. Αυτό είναι φυσικό, δεδομένου ότι σε αυτά τα μέρη αναπτύχθηκε αξιόλογος πολιτισμός από τα προχριστιανικά ακόμη χρόνια. Συνεπώς, οι αρχαίοι Αμβρακιώτες είχαν ανάγκη να κατασκευάσουν στο σημείο αυτό κάποιο πέρασμα, γεφύρι, έργο που ασφαλώς θα βελτιωθεί στα ελληνιστικά χρόνια, όταν ο βασιλιάς Πύρρος Α' έκανε την Αμβρακία πρωτεύουσα του κράτους του, κι ακόμη αργότερα - στα ρωμαϊκά χρόνια - με την άνθηση της διπλανής Νικόπολης και την αύξηση της εμπορικής κίνησης.
Τη σημερινή του μορφή, το Γεφύρι της Άρτας απέκτησε τα έτη 1602-1606 μ.Χ. Οι πληροφορίες αναφέρουν ότι τη χρηματοδότηση της κατασκευής του Γεφυριού της Άρτας έγινε από έναν Αρτινό παντοπώλη, τον Ιωάννη Θιακογιάννη ή Γυφτοφάγο, ο οποίος προφανώς είχε εμπορικές δραστηριότητες και είχε ενδιαφέρον για τη διάβαση του Αράχθου ποταμού από τα μουλάρια με τα φορτία του.
Περιγραφή του γεφυριού της Άρτας
thumb|Λαογραφικό Μουσείο Γεφυριού Άρτας|260px|left Το σημερινό μήκος του πέτρινου γεφυριού της Άρτας φτάνει στα 142 μέτρα και το πλάτος του είναι 3,75 μέτρα. Αποτελείται από τέσσερις μεγάλες καμάρες και τρεις μικρότερες. Οι τέσσερις ημικυκλικές καμάρες δεν έχουν καμία συμμετρία μεταξύ τους. Το μεγαλύτερο τόξο έχει άνοιγμα 24 μέτρα και τα υπόλοιπα 15.80 μ., 15.40 μ. και 16.20 μ.. Το ύψος των τόξων 11.70 μ., 9.00 μ., 9.60 μ. και 9.30 μ. αντίστοιχα. Τα βάθρα του είναι κτισμένα με μεγάλους κανονικούς λίθους κατά το ισοδομικό σύστημα, με επίστεψη, έτσι που θυμίζουν τοιχοποιία ελληνιστικών μεγάρων.
Αυτή λοιπόν η δομή των βάθρων μαρτυρεί ότι το γεφύρι θεμελιώθηκε κατά τους ελληνιστικούς χρόνους, και - κατά την άποψη του μελετητή Γιάννη Τσούτσινου - πιθανότατα είναι έργο του Πύρρου Α΄ (3ος π.χ. αιώνας). Σύμφωνα με διαπιστώσεις του Φ. Πέτσα, αρχαιολόγου που παρακολούθησε τις εκσκαφές για τη στήριξη σιδερένιας γέφυρας πλάι στην παλιά στα χρόνια της Κατοχής, το ίδιο χτίσιμο συνεχίζεται μέχρι τα κατώτατα θεμέλια του γεφυριού.
Πάνω σ' αυτά τα βάθρα, κατά την άποψη ορισμένων μελετητών, χτίστηκαν κατά τη βυζαντινή εποχή (πρώτη περίοδος του Δεσποτάτου της Ηπείρου) ή κατά την άποψη άλλων στην πρώτη μεταβυζαντινή περίοδο, τέσσερις μεγάλες καμάρες, μεταξύ των οποίων παρεμβλήθηκαν στα ποδαρικά τους καθώς και στα ακρινά σκέλη του γεφυριού οκτώ συνολικά μικρά τοξωτά ανοίγματα, για να διοχετεύονται τα νερά σε περίπτωση πλημμύρας.
Η τοιχοποιία της είναι ομοιόμορφη με μικρούς κανονικούς λίθους. Φαίνεται ότι η μεγαλύτερη καμάρα, που λόγω του ανοίγματός της ήταν περισσότερο επισφαλής, είτε από άγνωστη αιτία, είτε διότι η ορμή του ρεύματος του Αράχθου εμπόδιζε την θεμελίωση της γέφυρας, γκρεμίστηκε και ξαναχτίστηκε στην Τουρκοκρατία, και είναι ακριβώς αυτή η ανακατασκευή της ψηλής καμάρας που γέννησε τον θρύλο του στοιχειώματος της γυναίκας του πρωτομάστορα και το αντίστοιχο δημοτικό τραγούδι. Σύμφωνα με σωσμένες γραπτές μαρτυρίες η κατασκευή αυτή έγινε το έτος 1612, οι εργασίες κράτησαν τρία χρόνια, μέχρι το 1615 και η νέα καμάρα έγινε ακόμη ψηλότερη.
Το Λαογραφικό Μουσείο Άρτας, που βρίσκεται ακριβώς δίπλα στη γέφυρα, ήταν το παλιό Οθωμανικό Τελωνείο και χτίστηκε με σχέδια του γνωστού αρχιτέκτονα Ερνστ Τσίλερ. Οι κάτοικοι διέρχονταν από την ανατολική ελληνική πλευρά στη δυτική οθωμανική με χρήση διαβατηρίου μέχρι το έτος 1912.
Το γεφύρι της Άρτας μετά την απελευθέρωση
thumb|250px|Το γεφύρι τη νύχτα thumb|250px|Εργασίες συντήρησης και αναστήλωσης το 1982. μικρογραφία|Άποψη του γεφυριού κατά τους θερινούς μήνες, με το ποτάμι ανοιχτό.|εναλλ.=|250x250εσ Το έτος 1881, όταν απελευθερώθηκε de jure (με συμφωνία) η Άρτα, το γεφύρι ήταν το σύνορο της ελεύθερης Ελλάδας με την τουρκοκρατημένη Ελλάδα. Το διώροφο νεοκλασικό κτίριο στο δυτικό άκρο του γεφυριού, που χτίστηκε το έτος 1864 από Αυστριακό αρχιτέκτονα και σήμερα στεγάζει το Λαογραφικό Μουσείο Άρτας, αρχικά χρησιμοποιήθηκε ως οθωμανικό φυλάκιο της Γέφυρας και αργότερα, μετά το έτος 1881, ως μεθοριακός σταθμός, τελωνείο των Τούρκων.
Στο τέλος της δεκαετίας του '30, πλάι στα αρχαία βάθρα προστέθηκαν και τσιμεντένια για τη στήριξη ξύλινης αρχικά γέφυρας, την οποία οι Γερμανοί κατακτητές ενίσχυσαν με σιδηροδοκούς για τη διέλευση των οχημάτων τους. Στις 23 Σεπτεμβρίου 1944, όταν οι Γερμανοί Ναζί αποχώρησαν, διέταξαν να ανατιναχθεί το πέτρινο Γεφύρι της Άρτας, αλλά ο Γερμανός βομβιστής προφανώς εκτίμησε το μέγεθος του εγκλήματος, δεν υπάκουσε στη διαταγή και το γεφύρι σώθηκε. Άλλη άποψη αναφέρει ότι κάποιος Γερμανός στρατιώτης Λούντβιχ, μάλλον αρχαιολόγος, γύρισε κρυφά πίσω και απενεργοποίησε τον εκρηκτικό μηχανισμό.
Το έτος 1945 κατασκευάσθηκε κανονική σιδηρογέφυρα, η οποία σε συνδυασμό με τις χονδροειδείς τσιμεντοβάσεις της κατέστρεψε τη βόρεια όψη του παλιού γεφυριού.